Ester - Leiðbeinandi . Nemi í leikskólafræðum Hafdís - Leikskólaliði Sigríður ( Sigga ) - Leiðbeinandi Dagbók 17. janúar 2020 Þá er vikan búin . Við erum búin að vera mjög dugleg að leika okkur úti og inni . Veðrið heldur áfram að stríða okkur en það skánaði þó eftir því sem leið á vikuna . Útiveran hefur því verið eins oft og hægt er og eru börnin alltaf jafn glöð að komast út . Þau eru orðin svo dugleg að leika sér úti að stundum biðja þau ekki um neitt dót til að leika með heldur nota þau ímyndunaraflið rosalega mikið og detta í frábæra leiki sem leiknir eru úti um alla skólalóð . Inni hefur hópastarfið verið að detta aftur í gang af fullum krafti og eru börnin alltaf spennt fyrir hópastarfi í hverri viku . Í þessari viku í smiðjunni voru börnin að leggja lokahönd á víkingahjálmana sína en það styttist í þorrann . Þeir sem voru búin að klára sinn hjálm fengu að byrja á næsta verkefni sem unnið verður með pappamassa , ótrúlega skemmtilegt . Í leikvangi fengu börnin að fara í gegnum þrautabraut þar sem hangið og sveiflað sér var í kaðli , klifrað upp rimlana , hoppað á dýnur o.fl . Næsta vika verður án efa jafn skemmtileg en við vonum nú að veðrið fari að verða betra svo útigarparnir geti verið lengur úti að leika sér . Takk fyrir vikuna og góða helgi . kv. Allir á Hlíð 10. janúar 2020 Fyrsta heila vika ársins er á enda komin . Vikan hefur verið róleg og góð hjá okkur og er alltaf nóg að bralla . Á mánudaginn áttum við afmælisskvísu sem að bjó sér til kórónu í tilefni dagsins . Hún fékk einnig að velja sér úr afmælisskúffunum dúk , disk og glas fyrir hádegismatinn og skikkju til þess að vera með yfir daginn . Hún bauð börnunum upp á popp og saltstangir í tilefni dagsins . Við óskum henni til hamingju með afmælið sitt . Einnig á mánudaginn kvöddum við jólin . Það var haldin smá jólastund þar sem sungin voru síðustu jólalögin að sinni . Í lok stundarinnar var svo slökkt á öllum 4 aðventukertunum sem fengu að loga á meðan að samverustundin var . Á þriðjudaginn var komið að fyrsta smiðjutíma ársins og er undirbúningur fyrir þorrann að byrja . Börnin eru búin að vera að búa sér til víkingahjálma og eru þeir allir ótrúlega flottir . Í dag var svo komið að fyrsta tímanum í leikvangi og var spenningurinn mikill . Það komu flestir sveittir og sælir út úr tímanum hjá henni Kollu eftir að hafa farið nokkra skemmtilega leiki . Annars var mikið um frjálsan leik í vikunni og var reynt að hafa útiveruna eins oft og hægt var . Takk fyrir vikuna og góða helgi . kv. Allir á Hlíð Þá er komið að síðasta bloggi þessa árs og það er sko heldur betur búið að vera nóg að gera í vikunni . Á mánudaginn fengum við góða heimsókn frá prestunum úr Lindakirkju . Þeir sungu og spiluðu nokkur jólalög með okkur og sögðu okkur jólasöguna um Maríu og Jósef og ferð þeirra til Betlehem . Börnin tóku vel undir í lögunum og hlustuðu af miklum áhuga á söguna enda eru þeir prestar mjög skemmtilegir og hrifu alla með sér strax . Á þriðjudaginn var svo stóri jóladagurinn í leikskólanum , Litlu jólin okkar . Það komu allir sætir og fínir í leikskólann og geislaði af þeim gleðin þennan dag . Fyrir hádegi var haldið jólaball þar sem að sungið var og dansað í kringum jólatréð . Það kíkti líka til okkar jólasveinn og kom hann sko með látum því það var enginn annar en Hurðaskellir . Hann dansaði svo með okkur í kringum jólatréð , söng og gerði nokkur jólasveinatöfrabrögð sem vakti mikla kátínu barnanna . Eftir ballið fóru allir inn á sínar deildar og biðu eftir að jólasveinninn kíkti í heimsókn á deildarnar . Þar var meira grín og glens sem endaði með því að allir fengu jólaglaðning frá honum . Eftir hádegið þann dag voru jólagjafirnar til ykkar foreldranna græjaðar . Á miðvikudaginn fengum við leikkonuna Þórdísi Arnljótsdóttur í heimsókn með Leikrit í tösku en sýningin í ár heitir Grýla og jólasveinarnir . Leikritið var mjög skemmtilegt og fyndið og þótti börnunum mjög gaman á sýningunni . Eftir hádegi var svo haldið áfram að gera jólagjafirnar klárar til þess að senda heim . Í gær , fimmtudag , var svo bara rólegur dagur hjá okkur sem fór í jólaföndur og rólega leiki . Nú er biðin að styttast og verður spenningurinn meiri með hverjum deginum og reyndum við því að hafa daginn eins notalegan og hægt var . Í dag , föstudag , var svo líka rólegur dagur hjá okkur og börnin í frjálsum leik . Eftir hádegi héldum við fjórðu aðventustundina og kveiktum á englakertinu . Það sungu allir saman nokkur jólalög og dönsuðum við nokkur þeirra . Við á Hlíð óskum ykkur Gleðilegra jóla og farsældar á nýju ári . Við vonum að þið hafið það ótrúlega gott í faðmi fjölskyldunnar um hátíðina . Við hlökkum til að sjá ykkur á nýju ári . Jólakveðja frá öllum á Hlíð Þá er þessi skemmtilega en óvenjulega vika á enda komin . Í byrjun vikunnar byrjuðum við að búa til jólaskraut á jólatréð og urðu til sætir snjókarlar sem eru flestir komnir á jólatréð okkar í matsalnum . Annars var mánudagurinn frekar rólegur þar sem að óvenju mörg veikindi voru í leikskólanum þessa vikuna . Á þriðjudaginn áttum við smiðju og var það síðasti tíminn fyrir jól . Eftir hádegi þennan dag skall á óveður og fóru allir snemma heim . Á miðvikudag og fimmtudag skelltum við okkur á sýningu um Jólaköttinn á Bókasafni Kópavogs . Ferðirnar gengu vel þrátt fyrir vind og kulda og skemmtu öll börnin sér vel . Á sýningunni fengu börnin að sjá glærusýningu um ýmsar kattartegundir og heyra hvernig heyrist í þeim og höfðu börnin öll svörin á hreinu . Þegar glærusýningin var búin fengu öll börnin að fara í smá leik . Öll börnin sátu á mottum sem að allar höfðu mynd af feldi katta á og áttu þau svo að para motturnar við myndir á borðum til hliðar . Þegar þau náðu að para sína myndir saman fengu þau að draga fleiri myndir úr poka til að para saman . Eftir leikinn var fært sig um stað og gerðar teygjuæfingar þar sem að hermt var eftir kisum . Lesin var svo jólasaga í framhaldi af teygjuæfingunum í kósýhorninu og í lokin var svo dansað í kringum jólatréð . Þetta voru mjög skemmtilegir morgnar og komu allir kátir og glaðir úr ferðunum . Í dag , föstudag , var svo jólaþemadagur þar sem að börn og starfsfólk mætti í einhverju jólalegu . Einnig í dag var svo síðasti tíminn í leikvangi fyrir jól . Í næstu viku verður heldur betur jólaleg vika hjá okkur . Mánudaginn 16. des. - Presturinn úr Lindakirkju kíkir í heimsókn til okkar kl 9:30 Þriðjudaginn 17. des. - Litlu jólin . Þennan dag ætlum við að halda jólaball , borða dýrindis jólamat og hver veit nema að jólasveininn láti sjá sig . Miðvikudaginn 18. des. - Jólaleikrit í boði Foreldrafélagsins k 10:30 Takk fyrir vikuna og góða helgi . kv. Allir á Hlíð Jæja þá er Desember mánuður skollinn á með öllum sínum skemmtilegu hefðum og jólagleði . Það braust út mikil gleði í vikunni þegar að fyrsti almennilegi snjórinn lét sjá sig og voru börnin ekki lengi að klæða sig út þann daginn . Snjóþoturnar er vinsælasta útidótið þessa dagana og eru þær í svo mikilli noktun að nokkrar hafa brotnað til helminga . Sem betur fer eigum við nóg af þotunum svo allir geta rennt sér sem vilja . Það hefur verið að ganga í gegnum leikskólann mismunandi veikindi og hafa því dagarnir verið í rólegri kantinum en við erum vön . Við vonum þó að þetta fari að ganga yfir svo enginn verði nú veikur yfir jólin . Dagarnir hafa því verið frekar rólegir hjá okkur og fór þessi vika í það að byrja á að gera jólaskraut sem við hengjum svo á jólatréð okkar í næstu viku þegar það verður búið að setja það upp . Það ná þó ekki allir að klára í þessari viku en þeir klára bara eftir helgarfrí . Í dag var kveikt á aðventukerti númer tvö , Betlehemskerti . Við sameinuðumst öll inn á yngri gangi og sungum kertalagið sem við erum búin að æfa í vikunni og fleiri skemmtileg jólalög . Í næstu viku ætlum við að skella okkur á Jólakattasýningu á Bókasafni Kópavogs . Við skiptum deildinni í 2 hópa eins og við höfum gert síðustu skipti . Miðvikudaginn 11. des. kl 10:00 fer 2014 árgangurinn Fimmtudaginn 12. des. kl 9:45 fer 2015 árgangurinn Við ferðumst með strætó báða dagana og er því best ef að börnin gætu verið mætt í leikskólann ekki seinna en kl 9:00 þann dag sem börnin fara í ferðina . Í lokin minnum við á að gott er að kíkja reglulega í gengum fatahólfin hjá börnunum og þurrkskápinn okkar , það er mikið af útifötunum sem blotna og verða skítug sem kannski þyrfti að taka heim til að þvo . Einnig er gott að yfirfara öll fötin , bæði útifötin og aukafötin , og athuga hvort að allt sé til staðar . Nú er farið að kólna mikið og verða börnin að hafa hlý og góð föt til þess að njóta útiverunnar betur og einnig að hafa föt til skiptanna ef þau blotna mikið . Einhverjir taupokar hafa ekki skilað sér til baka til okkar og bið ég alla sem hafa einhvern tímann fengið poka heim til sín að athuga hvort að gleymst hafi að skila . Takk fyrir vikuna og góða helgi . kv. Allir á Hlíð 29. nóvember 2019 Þetta er aldeilis búin að vera skemmtileg vika . Við erum að detta í jólagírinn og er orðið ansi jólalegt hjá okkur . Það fengu allir að búa til piparkökur í vikunni og voru allir mjög spenntir fyrir því . Það var sko mikill metnaður lagður í kökurnar og formin sem notuð voru til þess að skera út með voru sko vel valin hverju sinni . Í gær var svo jólakaffið okkar þar sem að þessar flottu piparkökur og heitt súkkulaði var á borðstólnum . Það var ekkert smá góð mæting til okkar í kaffi og gekk dagurinn vonum framar . Takk kærlega fyrir komuna til okkar . Vikan hefur annars farið í rólegheit og dundur . Allir fóru í leikvang í dag og var enn einn skemmtilegi tíminn með henni Kollu okkar . Í smiðju fengu allir að prófa að þæfa ull með henni Nönnu og var það mjög spennandi og áhugavert . Nú fer erfiðasti mánuður hjá börnunum að ganga í garð , Desember . Við ætlum því að hafa allar vikur fram að jólum eins rólegar og við getum , en samt að reyna að halda í allt sem gefur okkur góða jólaskapið og lætur okkur líða vel . En við höfum þetta ekki lengra að sinni . Takk fyrir vikuna og góða helgi . kv. Allir á Hlíð 22. nóvember 2019 Miðað við síðustu viku þá hefur þessi vika verið frekar róleg . Það er búið að vera mikið um veikindi og svo var skipulagsdagur í gær og hafa dagarnir því farið meira í dundur inni á deild eða útiveru . Börnin hafa verið dugleg að sinna sínu hópastarfi og finnst þeim alltaf jafn gaman . Elsti árgangur leikskólans hefur í síðustu viku og þessari viku verið að vinna verkefni í tengslum við Barnasáttmálaverkefni Kópavogs en Barnasáttmálinn er 30 ára . Börn frá öllum leikskólum Kópavogs hafa verið að vinna að verkefni sem tengist barnasáttmálanum og er afraksturinn nú til sýnis í Smáralindinni . Við hvetjum ykkur til þess að kíkja um helgina og skoða öll fallegu verkin , sýningin stendur til 24. nóvember . Í næstu viku verður byrjað í smá jólastússi . Börnin munu baka piparkökur eftir helgi , mán. , þri. og mið. , og verður ykkur foreldrunum svo boðið í piparkökukaffi . Piparkökukaffið mun vera á fimmtudaginn , 28. nóvember frá kl 14:00 - 16:00 . Við hlökkum til þess að sjá ykkur . Annars var ekki meira í fréttum að þessu sinni . Takk fyrir vikuna og góða helgi . Kv. Allir á Hlíð 15. nóvember 2019 Það var nóg að gera hjá okkur þessa vikuna . Það fóru allir í vettvangsferð , helmingur á þriðjudaginn og helmingur á fimmtudaginn , og var ferðinni heitið í Salinn til þess að sjá tónlistarævintýri Fljóðar . Valgerður Guðnadóttir söng - og leikkona samdi ævintýri um stelpuna Fljóð sem lendir í ýmsum uppákomum og komu einnig við sögu tröll og skessur . Börnin skemmtu sér mjög vel og sátu allir stilltir og prúðir allan tímann . Í miðju ævintýrinu biður Valgerður einn strák og eina stelpu úr sal um að koma upp á svið til sín og hjálpa sér með hlutverk í sögunni og var einn strákur úr okkar hóp valinn á seinni sýningunni sem við fórum á og stóð hann sig með prýði . Í dag er svo heldur betur búið að vera fjör , en leikskólinn á 18 ára afmæli á morgun , 16. nóvember . Dagurinn byrjaði strax með fjöri og var ekkert smá spennandi að sjá í hvaða búningum hver og einn mætti í . Það var svo boðið upp á cheerios í morgunmat og vildu nánast allir fá sér að borða í dag . Stuttu eftir morgunmatinn fengum við svo góða heimsókn frá Sirkus Íslands , en trúðurinn Wally kom til okkar og var ekkert smá fyndinn og skemmtilegur . Hann fékk meira að segja góða hjálp úr barnahópnum og voru 2 börn af okkar deild valin . Þau gerðu ýmsar kúnstir með honum og stóðu sig mjög vel . Það var áður búið að auglýsa að við fengum brúðusýninguna Pétur og Úlfurinn í hús en það þurfti því miður að fresta því vegna persónulegra aðstæðna leikarans . Eftir sýninguna hjá trúðnum Wally var skellt í ball á eldri gangi og var dansað og dansað þangað til hádegismaturinn var til . Í hádeginu var boðið upp á pizzaveislu og borðuðu flestir á sig gat . Eftir matinn vorum við í rólegheitum inni á deild og var líka boðið upp á andlitsmálningu . Í kaffitímanum var svo afmæliskaka í boði og voru allir mjög glaðir að fá smá súkkulaði í leikskólanum . Eftir kaffitímann er svo bara frjáls leikur . Takk fyrir vikuna og góða helgi . kv. Allir á Hlíð 8. nóvember 2019 Það var frekar rólegt hjá okkur á Hlíð þessa vikuna . Við erum búin að vera mjög dugleg að leika okkur , bæði úti og inni . Það sem er vinsælast hjá okkur á Hlíð þessa dagana eru einingakubbarnir okkar sem við erum búin að færa inn í litla herbergið okkar . Það eru ótrúlega flottar byggingar sem eru byggðar á hverjum degi og eru allir mjög duglegir að byggja saman eina stóra byggingu . Útiveran breytist ekki neitt og eru vinsældirnar alltaf jafn miklar . Börnin vilja helst vera úti allan daginn og eru þau sjálf farin að biðja um að fara út ef að kennararnir eru ekki nógu fljótir að bjóða þeim . Lestrarátakið okkar fór vel af stað og er gaman að sjá hversu margir taka þátt . Við höldum áfram út nóvember . Í gær , fimmtudag , fór elsti árgangur leikskólans ( f. 2014 ) í heimsókn í Salaskóla . Þau fengu að taka þátt í degi sem kallast Fjölgreindaleikar . Salaskóli leggur niður hefðbundið skólastarf á þessum degi og geta börnin farið á ýmsar stöðvar sem búið er að dreifa um skólann og íþróttahúsið . Í dag , föstudag , er dagurinn Gengið gegn einelti og erum við vön að gera eitthvað með Salaskóla og Rjúpnahæð á þessum degi . Þar sem að Fjölgreindaleikarnir voru planaðir sama dag þá var ákveðið að elsti árgangur Fífusala og Rjúpnahæðar myndi kíkja í heimsókn í vikunni og taka þátt í þeirra starfi . Ferðin gekk mjög vel og heyrðist frá börnunum sem fóru að þetta hafi verið GEGGJAÐ . Í næstu viku verður óvenju mikið um að vera hjá okkur og kemur dagskráin hér : Þriðjudaginn 12. Nóvember fer 2014 árgangurinn á tónleikana Tónlistarævintýri Fljóðar sem verða haldnir í Salnum . Tónleikarnir byrja kl 9:30 og er því gott að börnin sem fara þennan dag séu mætt ekki seinna en kl 8:30 vegna strætóferðar . Fimmtudaginn 14. Nóvember fer 2015 árgangurinn á tónleikana Tónlistarævintýri Fljóðar sem verða haldnir í Salnum . Tónleikarnir byrja kl 9:30 og er því gott að börnin sem fara þennan dag séu mætt ekki seinna en kl 8:30 vegna strætóferðar . Föstudaginn 15. Nóvember verður haldið upp á afmæli leikskólans , en hann verður 18 ára 16. Nóvember . Í tilefni dagsins ætlum við að hafa búningadag / furðufatadag . Það verður nóg um að vera þennan dag hjá okkur og verður t.d. börnunum boðið upp á brúðuleiksýninguna Pétur og Úlfurinn sem byrjar kl 9:30 . Við minnum á skipulagsdaginn fimmtudaginn 21. Nóvember . Takk fyrir vikuna og góða helgi . kv. Allir á Hlíð 1. nóvember 2019 Það var góð vikan hjá okkur á Hlíð . Það fóru allir í vettvangsferð á Bókasafn Kópavogs , helmingur á þriðjudag og hinn helmingurinn á fimmtudag og var tilefnið námskeið í meðferð bóka . Það stóðu sig allir mjög vel og fengu viðurkenningarskjöl í lok námskeiðs . Nú geta allir sýnt hvað þeir lærðu þar sem að við erum að fara með lestarátak af stað í Fífusölum í tilefni degi íslenskrar tungu og verður núna í nóvember . Í þessu lestarátaki biðjum við ykkur foreldrana um að lesa bækur með börnunum ykkar og kvitta fyrir á beinin sem fylgdu ( hægt að prenta þau út eða taka úr pokanum sem hangir á svörtu töflunni á ganginum ) og setja beinin svo á svörtu töfluna hjá bókafjallinu okkar ( lím verður í pokanum sem hangir á töflunni ) . Útiveran hefur verið mikil þessa vikuna , eins og margir sjá á útifötunum , en það hefur verið alveg extra skemmtilegt að drullumalla þessa dagana . Veðrið hefur samt sem áður verið frekar gott , þótt pínu kalt sé , og sækja börnin mikið í að vera í útiveru og vilja helst fara tvisvar út á dag . Eitthvað mun þó kólna á næstunni og biðjum við ykkur um að yfirfara kuldafötin og athuga hvort að allt sé til staðar . Takk fyrir vikuna og góða helgi . kv. Allir á Hlíð Þá er þessari viku að ljúka og leið hún frekar hratt , sem þýðir að það er gaman hjá okkur og alltaf nóg að gera . Vikan var frekar köld en við létum það sko ekki stoppa okkur og skelltum okkur að sjálfsögðu út að leika , stundum meira að segja tvisvar á dag . Börnin voru ekkert lítið spennt fyrir því að það fór loksins að snjóa og voru nokkur börn það bjartsýn að þau ætluðu að búa til snjókarla og fara í snjólboltakast . En snjórinn varð því miður ekki það mikill í þessari viku en það er spurning hvað næstu vikur bjóða upp á . Í dag var Bangsadagur hjá okkur og er spennustigið búið að vera hátt í dag . Það voru allir ótrúlega duglegir að deila og skiptast á með bangsana sína . Smiðjan hjá henni Nönnu féll niður í þessari viku og bíða þau því spennt eftir næstu viku . Leikvangur hjá Kollu hélt sínu striki og fengum við meira að segja , alveg óvænt , að fara tvisvar í Leikvang í þessari viku . Það þótti ekkert leiðinlegt og komu þau ótrúlega sæl og glöð til baka úr báðum tímunum eftir að hafa hlaupið um og ,, pústað " aðeins . Takk fyrir vikuna og góða helgi . kv. Allir á Hlíð Þá er enn ein vikan á enda komin . Það er búið að vera yndislegt veður hjá okkur í vikunni og höfum við reynt að hafa útiveruna eins oft og hægt er . Þótt að það hafi verið gott veður þá kólnar ansi hratt þessa dagana og væri gott að fara að huga að hlýrri fötum og skóm hjá þeim sem eiga eftir að koma með . Hópastarf hefur gengið sinn vanagang og eru þau alltaf jafn virk og áhugasöm fyrir því . Í leikvangi var farið í skemmtilega þrautabraut og komu allir vel sveittir og glaðir frá henni Kollu . Á mánudaginn fór dagurinn að mestu í frjálsan leik , bæði úti og inni . Börnin hafa verið mjög dugleg að vilja leika úti og hafa þau flesta daga vikunnar farið 2x út á dag . Á þriðjudaginn fóru allir í smiðju til hennar Nönnu og voru börnin búin að biðja um að fá að gera skrímsli . Börnin voru mjög dugleg að deila og skiptast á . kv. Allir á Hlíð Það er búið að vera mikið um að vera í leikskólanum í þessari viku . Börnin fóru upp og niður hlíðina , klifruðu upp í trén og gátu fengið stækkunargler til þess að skoða umhverfið . Það komu allir þreyttir og svangir til baka og gekk ferðin ótrúlega vel . Einnig fengu þau að skoða bein o.fl. sem tengjast sögunum og kynjaskepnunum . Strætó ævintýrið hélt áfram hjá þessum hóp en þau misstu líka af strætó á leiðinni til baka eftir sýninguna . Það var ekki að sjá annað , og heyra , að börnin hafi skemmt sér vel á sýningunni . Föstudaginn 11. okt. er bleikur dagur hjá okkur í tilefni Bleika dagsins . Þennan dag mega börnin mæta í einhverju bleiku eða með eitthvað bleikt á sér . Takk fyrir vikuna og góða helgi . kv. Allir á Hlíð